
	1.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Lūdzam koriģēt informāciju par izglītības iestāžu vadītāju vietnieku un struktūrvienības vadītāju zemākās darba samaksas nosacījumiem sadaļās Problēmas apraksts un Risinājuma apraksts atbilstoši tam, kādas korekcijas tiks veiktas noteikumu 7.punktā.
Piedāvātā redakcija
-
	Liene Janeka (LIZDA)

	2.
	Noteikumu konsolidētā versija
7. Vispārējās izglītības, profesionālās izglītības, izņemot profesionālās vidējās izglītības iestādes, un interešu izglītības iestāžu vadītāju vietniekiem mēneša darba algas likmi nosaka izglītības iestādes vadītājs ne mazāk kā 80 procentu apmērā no izglītības iestādes vadītājam šo noteikumu 1. pielikuma 3. tabulā noteiktās zemākās mēneša darba algas likmes, bet struktūrvienību vadītājiem – ne mazāk kā 60 procentu apmērā no izglītības iestādes vadītājam šo noteikumu 1. pielikuma 3. tabulā noteiktās zemākās mēneša darba algas likmes, ievērojot, ka vadītāja vietniekam un struktūrvienības vadītājam mēneša darba algas likme ir ne zemāka, kā pedagogu zemākās mēneša darba algas likme pie darba slodzes 40 stundas nedēļā. Profesionālās vidējās izglītības iestāžu vadītāju vietniekiem un struktūrvienību vadītājiem zemāko mēneša darba algas likmi nosaka izglītības iestādes vadītājs ne mazāk kā 80 procentu apmērā no izglītības iestādes vadītājam šo noteikumu 1. pielikuma 2. tabulā noteiktās zemākās mēneša darba algas likmes, ievērojot, ka vadītāja vietniekam un struktūrvienības vadītājam mēneša darba algas likme ir ne zemāka, kā pedagogu zemākās mēneša darba algas likme pie darba slodzes 40 stundas nedēļā. 
	Iebildums
Lūdzam veikt korekciju, jo pedagogs, kam ir 40 stundas nedēļā, ir arī pirmsskolas pedagogs, kura mēnešalgas likme ir mazāka un stundas likme attiecīgi mazāka par 8,50 eur. Lūdzu izvērtēt iespēju izglītības iestādes vadītāja vietnieka un struktūrvienības vadītāja zemāko darba algas likmi pielīdzināt izglītības metodiķa zemākajai darba algas likmei, jo viņam ir 40 stundu slodze nedēļā un stundas likme 8,50 eur,  tad papildinājumu var noformulēt: “vadītāja vietniekam un struktūrvienības vadītājam mēneša darba algas likme ir ne zemāka kā izglītības metodiķa zemākā mēneša darba algas likme”.
 
Piedāvātā redakcija
-
	Liene Janeka (LIZDA)

	3.
	Noteikumu konsolidētā versija
 Pielikuma saturu skatīt dokumentā
	Iebildums
Lūdzu papildināt 3.pielikuma 2.punktu kolonnā "Amata nosaukums" ar pedagoga palīgu, kā vienojāmies sarunās un izteikt punktu šādā redakcijā "Vispārējās pamatizglītības un vispārējās vidējās izglītības pedagogs, pedagoga palīgs".
Lūdzu papildināt 3.pielikuma 11.punktu kolonnā "Zemākā mēneša darba algas likme (EUR)" ar atsauci uz 1.pielikuma 2.tabulu un noteikumu 7.punktu, izsakot šādā redakcijā "Saskaņā ar 1.pielikuma 2.un 3.tabulu un noteikumu 7.punktu", jo uz profesionālās izglītības iestāžu vadītājiem attiecas 2.tabula un princips, kā tiek rēķinātas vietnieka un struktūrvienību vadītāja algas, ir noteikts noteikumu 7.punktā.
Lūdzam pārliecināties, vai tabulas 3.punktā kolonnā "Amata nosaukums" ir nepieciešama un ir korekta piebilde iekavās - izņemot Kultūras ministrijas padotības profesionālās izglītības iestādes, jo punkts attiecas uz profesionālās ievirzes izglītības pedagogiem, kuros profesionālās izglītības iestāžu pedagogie neietilpst.
Piedāvātā redakcija
	Liene Janeka (LIZDA)



